מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.   
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחות "חיים חדשים", מס' 261-262**

**חינוך מיני**

**מטרות:**

* **להבין מהי הדרך הנכונה להסביר לילדים איך מגיעים תינוקות לעולם**
* **להבין כיצד כדאי להסביר לילדים על התפתחותם המינית וללוות אותם במהלך התפתחותם**
* **להבין כיצד להדריך ולאפשר מגע עם המין השני**
* **להבין מה כדאי להסביר לילדים: איך נער צריך להתייחס לנערה? איך נערה צריכה להתייחס לקשר?**

**זרימת התוכנית:**

* **ההבדל בין המינים**
* **איך מגיעים תינוקות לעולם**
* **התפתחות מינית**
* **יחס למין השני**
* **יחס למין (סקס)**
* **מין בתקשורת ופורנוגרפיה**

**פתיחה:** יש צמא אדיר בקרב הורים להסברים, עזרים ואמצעים איך להסביר לילדיהם נושאים רגישים במיוחד, נושאים שמביך לדבר עליהם, נושאים שמרוב שיש בושה לא יודעים איך לעשות את זה נכון- ההבדל בין המינים, איך מגיעים תינוקות לעולם, התפתחות מינית וכו'

יש היום המון ספרי הדרכה בנושא, המון תכניות טלויזיה והצגות, הדרכות הורים ונרצה לשמוע ממך מהי הדרך הנכונה, הטבעית להסביר לילדים את הדברים.

**ההבדל בין המינים**

בגיל שלוש ילדים יודעים להבחין בין המינים, אך עדיין אינם מבינים שמינו של האדם קבוע. ייקח זמן עד שיבינו ש[זהותו המגדרית](http://www.mako.co.il/Tagit&tagName=%D7%9E%D7%92%D7%93%D7%A8&tag=%D7%9E%D7%92%D7%93%D7%A8) של האדם אינה ניתנת לשינוי. עד גיל ארבע ילדים נוטים להאמין שבגד שילבשו או פעולה שיבצעו (איפור) [עשויים לגרום להם להשתייך למין האחר](http://www.mako.co.il/home-family-kids/education/Article-10dd02fb031d031006.htm).

<http://www.mako.co.il/home-family-toddlers/education/Article-8f7933f3a287331006.htm>

אחד התפקידים שלנו בגיל הזה הוא לחזק את הזהות המגדרית ולהסביר לילד שהוא נולד בן/ בת, ושמין הוא דבר קבוע שאינו משתנה: בנים ובנות נולדים שונים זה מזה.

<http://www.mako.co.il/home-family-toddlers/education/Article-8f7933f3a287331006.htm>

* **מהי הדרך הנכונה להסביר לילדים את ההבדל בין המינים?**
* **מה ההבדלים בין בנים ובנות, גנטית, מחשבתית ובכלל בגיל הראשוני?**
* **האם צריך לחכות שילדים ישאלו מעצמם או להסביר להם מיוזמתנו בגיל מסויים?**
* **מה להסביר על איברי המין? למה בן שונה מבת?**

בשלב זה עשויה להופיע בקרב הבנות "קנאת הפין". הבת מגדירה לעצמה את איבר המין של הבנים כ"יש", לעומת משהו שאצלה הוא "אין". במקרים רבים היא מנסה להטיל שתן כמו הבנים ונבוכה כשזה לא מצליח. היא תמשיך ותנסה להבין מדוע לה אין מה שיש לאחיה ולאביה. היא עלולה לחוש קנאה ולרצות שיהיה לה גם.

<http://www.mako.co.il/home-family-toddlers/education/Article-8f7933f3a287331006.htm>

* **מה עונים לשאלה למה אני בן והיא בת?**
* **כיצד להסביר שהשוני לא מביא לנחיתות אחד על השני אלא להשלמה?**

משחקי "רופא וחולה"- משחקי סקרנות מינית

הילדים בגן יפגינו עניין במיניות ובהבדלים בין המינים: משחקים באבא ואמא, ברופא וחולה, מתפשטים מול[ילדים](http://www.mako.co.il/home-family-kids) אחרים ומסתכלים אחד לשני על איברי המין – הם התנהגויות נפוצות בגיל זה ומשחקים המאפשרים להם לבחון את גופם של חבריהם, בעיקר בני המין האחר. ילדים בגילים אלה סקרנים מאוד לגבי גוף האדם, והם מנסים על עצמם תפקידים והתנהגויות שונות. השילוב של סקרנות ומשחק תפקידים לעיתים מוביל למשחקי מין ילדותיים של נגיעות, וילדים מגלים שנגיעות מסוג זה הן נעימות. משחקים אלה הם צפויים ותמימים

<http://www.mako.co.il/home-family-toddlers/education/Article-8f7933f3a287331006.htm>

כשנכנסתי לחדר מצאתי את יהלי שוכב על הבטן, תחתוניו מופשלים עד מתחת לברכיים ומעליו רוכן גל. נשמתי עמוק ושאלתי בקול הדיפלומטי ביותר שהצלחתי לגייס "מה אתם עושים?"

"גל בודק אותי", מיהרה התשובה להגיע, "וזה לא נעים לי".

"אתם מכניסים פנימה דברים?" שאלתי בטון קצת יותר גבוה.

"לא", ענה גל בביטחון ענייני, "אני רק בודק משהו".

לפני 50 שנה, ברוב המשפחות הסטנדרטיות היה מאורע כזה יכול להפוך לסצנה דרמטית בסגנון "אוי ואבוי לכם, סוטים", אבל היום כל שנשאר לנו ההורים הוא להריץ בראש את המשפט הפסיכולוגיקלי קורקט האחרון ששמענו ולנסות לחזור עליו.

<http://www.ynet.co.il/articles/0,7340,L-3576944,00.html>

* **איך משחקים מסוג זה הם דבר טבעי וצורה לגיטימית ללמוד על המין האחר?**
* **איך להגיב כשרואים ילדים משחקים במשחקים בסוג זה?**
* **מהו הגבול שצריך להציב למשחקים מסוג זה?**
* **מה להסביר על הפרטיות של האדם האחר?**

בגילים הללו ההורה מתוודע ל"משחקי המין" בין הילדים. איך מומלץ לנהוג?

**1. להסביר בלי כעס:** גם אם אתם נבוכים, חשוב לזכור שאלה משחקים תמימים שמקורם בסקרנות הטבעית של הילד התואמת את השלב ההתפתחותי. עם זאת חשוב להציב גבולות להתנהגות המופיעה במשחק, ולהסביר לילד, ללא כעס, מהן הנורמות המקובלות בחברה.

**2. הגבלת הסקרנות:** כאשר המשחקים חורגים לדעתכם מגבולות סבירים, העמידו את הילד על כך. תגובה נרעשת או מוגזמת עלולה לגרום לילד להתבייש או להרגיש אשמה בנוגע לסקרנות המינית שלו. לכן רק מאוחר יותר, כשתהיו לבד עם ילדכם, תוכלו להשתמש בגילוי שלכם כהזדמנות ללמד אותו את הערכים שלכם: תוכלו לומר "אני יודעת שאתה סקרן לגבי גוף האדם, אבל יש דרכים אחרות ללמוד שהן לא לגעת או להסתכל על ילד העבירו את המסר ש"גופך שייך רק לך, והגוף של חברתך שייך רק לה".

**משחק תמים:** לנקיטת משנה זהירות, ישנם הבדלים גדולים בין משחק תמים למשחק של ניצול או גסות:

* משחקים מיניים תקינים מהווים הרחבה של פעילות משחק רגילה, כך שילדים נוטים לשחק אותם עם הילדים כשהם משחקים משחקים אחרים.
* משחקים תקינים מלווים לרוב בצחוק ובהסכמה. הם עשויים לעורר מבוכה, אך לא תחושות של אשמה או בושה. משחקים תמימים מתאפיינים בהדדיות, וכאשר מציבים לילד גבול ברור להתנהגות, הוא לרוב מופנם בקלות יחסית.
* ילדים מטבעם לא מתעסקים בהתנהגויות מיניות כואבות, בנגיעה עם הפה באיברי המין, ביחסי מין מזויפים או אמיתיים, בהחדרת אצבעות או חפצים אחרים.
* רוב הילדים לא משחקים את המשחקים האלה עם ילדים גדולים או קטנים מהם ביותר מכמה שנים. אם ההיפך הוא הנכון - מומלץ להיוועץ ברופא ילדים או באיש מקצוע אחר.

<http://www.mako.co.il/home-family-toddlers/education/Article-8f7933f3a287331006.htm>

"התנהגות של בת" "והתנהגות של בן"

הורים רבים נחרדים כאשר הבן הקטן מבקש פתאום ללבוש שמלה, או רוצה לשחק בבובות,אבות יעירו לבנים: "אל תבכה כמו ילדה",או "אדום זה לבנות, מה אתה בת?!" או שהבת מתעניינת רק ב"משחקים של בנים" כמו כדורגל וכו'. ויקראו לה בשם tomboy השם ידבק עליה וכך היא תתייחס לעצמה בהמשך.

* **איך עלינו להתייחס להתנהגות כזאת אם בכלל?**
* **האם אנחנו צריכים להסביר מהי ההתנהגות האופיינית לבנות וההתנהגות האופיינית לבנים? האם כדאי לכוון/להגביל את הילדים לכיוון מסויים?**

אחד התפקידים שלנו בגיל הזה הוא לחזק את הזהות המגדרית ולהסביר לילד שהוא נולד בן/ בת, ושמין הוא דבר קבוע שאינו משתנה: בנים ובנות נולדים שונים זה מזה. עם זאת מומלץ לפתח גמישות מסוימת בהעדפותיו האישיות של הילד, וכדאי לאפשר לו לפתח גם צדדים אחרים באישיותו (בת שמשחקת כדורגל, בן שעוזר לאמא בבישול או משחק בבובות). יש לזכור שביטול ההתנהגות החיצונית של הבן (למשל כשהוא שמתחפש לבת) אינו מבטל את הגורמים הפנימיים שמאחורי התנהגות זו, והמסר שמועבר לילד הוא "תרד למחתרת" או "אתה מאכזב".

<http://www.mako.co.il/home-family-toddlers/education/Article-8f7933f3a287331006.htm>

**המלצות להורים**

אישיות מאוזנת: על ההורה לפתח אצל הילד זהות מינית כזו שיבואו בה לידי ביטוי באישיותו מרכיבים נשיים וגבריים כאחד. [המסר שבן יכול לשחק ולהתחפש כפי שירצה](http://www.mako.co.il/home-family-kids/education/Article-799129ddfc65d21006.htm)מחזק את תפיסת קביעת המין, מרגיע חרדות ומעביר מסר שיאפשר לילד לפתח אישיות מאוזנת וגמישה. המסר הזה יכול לעבור בדוגמה שההורים נותנים בחלוקת התפקידים בעבודות הבית, למשל.

<http://www.mako.co.il/home-family-toddlers/education/Article-8f7933f3a287331006.htm>

* **האם יש דגשים מיוחדים לגידול בנים ודגשים מיוחדים לגידול בנות?**
* **האם כאשר הם קטנים הם יכולים לחלוק חדר? אם כן, באיזה גיל כדאי להפריד ביניהם לחדרים נפרדים?**
* **האם אח ואחות הקרובים בגיל יכולים לשחק יחד? באיזה משחקים?**
* **האם בגיל בוגר יותר הם יכולים לחלוק חוויות אינטימיות ביניהם? על אהבות או אכזבות וכו...**
* **איזה קשר ההורים אמורים לעודד בין אח לאחות?**

הגוף שלי הוא רק שלי

דבר נוסף שאנחנו רוצים להסביר לילדינו, זה שאסור לאף אחד לנגוע להם באזורים האינטימיים שלהם. אנחנו רוצים להסביר להם את זה בצורה שהם יבינו מה אסור ולמה ולמנוע מהם מצבים של להיות חס וחלילה קורבן לניצול מיני.

* **מהי הדרך הנכונה להסביר את הנושא?**
* **מהי הצורה בה כדאי להסביר? יש ספרים בנושא, יש הצגות…**

מצע השבוע, גן ילדים בשכונת בבלי בתל אביב. על הבמה, בצמות, אוברול ג'ינס קצר וגרביים מפוספסים עד הברכיים - יעל פדר, מאחוריה בד ענק שמצוירים עליו ילד וילדה בבגד ים. מאוחר יותר היא תסביר לילדים שמתחת לבגדי הים האלה מסתתרים האיברים הפרטיים שלנו, שקוראים להם פין, פות, ישבן וחזה.

כשכל הילדים ישובים מולה היא פוצחת בהצגת היחיד, "יעל לומדת לשמור על גופה". פדר מגלמת בו ילדה שלימדו אותה בגן לשמור על האיברים הפרטיים שלה, והיא חולקת עם הילדים את מה שלמדה, וגם את כל מה שקרה לה באותו יום, כמו למשל ביקור אצל רופא בעקבות פריחה מגרדת בפות. בעזרת בובות ושירים, הבוקעים מהטייפ שהביאה איתה, מסבירה פדר שוב ושוב שלאף אחד אסור לגעת באיברים הפרטיים שלנו וגם לנו אסור לגעת לאף אחד באיברים הפרטיים שלו. היא מלמדת את הילדים לומר "לא!" בקול חזק וברור, וכמובן לספר הכל למבוגר שמבין ועוזר.

הילדים קצת מבולבלים. פדר נכנסת לדקויות - לרופא מותר לגעת לנו באיברים הפרטיים, אבל רק כדי לעזור לנו. גם להורים מותר, אבל רק אם זה קשור לבריאות או לניקיון. אחרת אסור. לשחק ברופא וחולה מותר, אבל בלי להפשיט ובלי לגעת. הילדים לא תמיד מבינים את ההבדלים, אבל פדר עושה כל מה שהיא יכולה כדי לנצל את 45 הדקות שברשותה כדי להרביץ בפעוטות חינוך ראשוני להגנה מפני פדופילים.

<http://www.nrg.co.il/online/17/ART2/366/156.html>

**איך מגיעים תינוקות לעולם**

השאלה הגורלית "מאיפה באים ילדים לעולם" שכל ילד ישאל מתישהו במהלך חייו הצעירים, תגרום ללבו של כל הורה לפעום בחוזקה ולצמרמורות לכל אורך עמוד השדרה!

<http://www.emama.co.il/%D7%9E%D7%90%D7%99%D7%A4%D7%94_%D7%91%D7%90%D7%99%D7%9D_%D7%99%D7%9C%D7%93%D7%99%D7%9D/>

יתכן שילד בן 3 רוצה פשוט לדעת מאיפה אחיהם החדש הגיע, לעומתו ילד בן 6 ירצה לדעת איך הוא הגיע לשם

<http://www.emama.co.il/%D7%9E%D7%90%D7%99%D7%A4%D7%94_%D7%91%D7%90%D7%99%D7%9D_%D7%99%D7%9C%D7%93%D7%99%D7%9D/>

השאלות האלה תופסות את ההורה בדרך כלל לא מוכן ומובך.

יש את הסיפור הנפוץ על החסידה שמביאה את התינוקות בשק הקשור לפיהן, יש המסבירים שהתינוק הגיע מהבטן של אמא ואז השאלה איך התינוק הגיע לבטן מעוררת התלבטות איך להסביר לילד קטן בצורה הנכונה, בצורה שלא תסלף את האמת אך בצורה שהוא יבין מצד שני.

אז בדרך כלל מגיעים לאיזשהו הסבר לא מספק ומתחמק, שבכלל לא מתאים כדי לתאר את פלא הבריאה ותפארתה.

* **מהי הצורה הנכונה להסביר לילדים כיצד מגיעים תינוקות לעולם?**
* **האם צריך לחכות שהילד ישאל את השאלה ביוזמתו או בגיל מסויים חייבים כבר להעלות את הנושא ביוזמתנו?**

"שיחה שעניינה סקס לא יכולה להיות אחת ויחידה", מבהיר מרטינז. "הדיון חייב להיות מתמשך, וחשוב לקיים שיחות שעניינן סקס כמה שיותר מוקדם כדי שהנושא יהפוך לנורמה בבית. זאת בניגוד לשיחה הגדולה והמביכה כל־כך שעניינה איך באים ילדים לעולם".

<http://www.ynet.co.il/articles/0,7340,L-3576944,00.html>

* **באיזה גיל כדאי להסביר לילדים כיצד מגיעים תינוקות לעולם?**

ד"ר איריס בראון, סקסולוגית, בעלת קליניקה ליעוץ זוגי ומיני. "אני טוענת שהדרכה מינית מתחילה בגיל 4-3, כי חלק מהילדות מאוננות כבר בגיל 4. יש למשל, סרט אנימציה מצוין בנושא בשם 'ילד בא מאהבה'. יושבים, צופים ביחד, מסבירים לילד איך בא תינוק לעולם. באותה הזדמנות מסבירים לילד למי מותר לגעת ובמה, למי אסור. פעמים רבות ילדים נוגעים באברי מין שלהם וההורים גוערים בהם - 'פוי, זה אסור, זה מלוכלך' - וגם זו טעות, כי ככה הם מסדרים לי פציינטית לעתיד שלעולם לא תהיה לה אורגזמה. צריך להסביר לילדים שמותר להם לגעת בגוף שלהם, אבל בחדרם הפרטי ולא בפרהסיה. צריך גם להסביר להם שאם מישהו נותן להם יד בגינה, בשום אופן לא ללכת איתו, כי כיום אנחנו חשופים להרבה פדופילים. צריך להסביר שלא נותנים אמון בכל אחד, אבל להסביר זאת בצורה מאוזנת".

<http://www.nrg.co.il/online/17/ART2/400/987.html>

* **האם יש הסבר שונה שכדאי לתת בכל גיל?**
* **איך להסביר את נושא קיום יחסי המין בין האב לאם שמוביל בעצם לעיבור?**

**איך הוא נכנס?**

לשאלה זו יש לענות לילד תשובה המתאימה לגילו ולרמת הבנתו.

**לגילאי שנתיים עד ארבע**: מספיק לומר שיחסי מין הם חיבוקים ונשיקות של גבר ואישה שאוהבים זה את זה.

**לגילאי ארבע עד חמש**: אפשר להוסיף את העובדה שמיחסי מין נולד תינוק.

**לגילאי חמש עד שבע**: אפשר להסביר שביחסי מין, הפין של הגבר נכנס לפות של האישה ושניהם נהנים. אפשר להוסיף שזו פעולה שמתאימה למבוגרים בלבד ולא לילדים.

**לגילאי שבע ומעלה**: אפשר כבר לפרט יותר לגבי התהליך של פליטת הזרע והמפגש עם הביצית. חשוב, בהתאם לגיל ולעניין של הילד, להדגיש כי ליחסי מין מתלווה רגש, וכי יש אפשרות להשתמש באמצעי מניעה אם שלא רוצים תינוק. זו גם הזדמנות להדגיש את ההנאה שביחסי מין ואת ההדדיות.

בכל מקרה, יש להדגיש את ההנאה שביחסי מין, שתינוק בא מאהבה ואת שותפות הגבר והאישה בהיווצרות חיים.

במקרים רבים נגלה שהילד כבר יודע ושמע על חלק מהעובדות בעצמו, ודווקא בשל כך חשוב שהוא יקבל את התשובות מההורה עצמו, דבר שישדר לילד שזה בית שלא מפחדים לדבר בו על [מיניות](http://www.mako.co.il/Tagit&tagName=%D7%9E%D7%99%D7%A0%D7%99%D7%95%D7%AA&tag=%D7%9E%D7%99%D7%A0%D7%99%D7%95%D7%AA).

<http://www.mako.co.il/home-family-toddlers/education/Article-8f7933f3a287331006.htm>

"את השיחה הראשונה, על איך באים ילדים לעולם, צריך לנהל בגיל חמש, אבל היא צריכה לעסוק יותר בתהליכי רבייה, הריון ולידה, ולא במין", מסבירה יעקובי.

<http://www.mako.co.il/home-family-kids/education/Article-5b4f1824c753c21006.htm>

* **עד כמה יש חשיבות לשיחה זו?**
* **האם לשיחה זו יש השפעה על איך הילד יתייחס לנושא בהמשך חייו? אם כן אז מהי ההשפעה?**
* **איך הסברים בצורה לא נכונה, או חוסר הסבר בכלל יכול להשפיע על הילד?**
* **מעבר לפרטים הטכניים נרצה שהילד יבין עד כמה מיוחד הוא עניין הגעת חיים חדשים לעולם. כיצד נסביר לו? האם יש משהו עמוק יותר שאפשר לגעת בו?**

**התפתחות מינית**

הבת מתחילה בהפיכתה לאשה. התהליך ארוך ומלווה בשינויים פיזיים ורגשיים רבים.

הבן, אף הוא עובר שינויים רבים המתחילים מאוחר יותר.

בתקופה שלנו רוב המידע שהנוער המתפתח מקבל הוא דרך ערוצי התקשורת. פעמים רבות מידע מוטעה. בבי"ס מתעכבים על הצד הטכני וכך גם במערכות הבריאות. ההורים, ממבוכה או חוסר רצון וחוסר הבנה כיצד להתמודד עם התהליך, משאירים את הנושא למערכות ולמסכים. מה שמביא את הנוער היום להבנה חלקית, חד צדדית בכל נושא המיניות ולא מאפשר התפתחות תקינה וטבעית.

בנוסף לכך, הורים טרודים ולחוצים, מהתפתחות הנראית להם מהירה מדי או איטית מדי, מיד פונים לרפואה ובכך מעבירים מסר שהנער/ה לא תקין בהתפתחותו.

* **האם ההורים צריכים להכין את הילדים לשלב של ההתפתחות המינית עוד לפני שהיא מתחילה?**
* **איך להסביר לילדים את מהות השינוי שהגוף שלהם עובר?**
* **האם נושא זה אמור להיות מועבר בשיחה אינטימית של אם ובתה או האב ובנו? או ששני ההורים מדברים עם הבן או עם הבת?**
* **מהי הדרך הנכונה לאם ולאב, בלווי והנחית הילד והילדה מילדות לבגרות מינית?**
* **הרבה פעמים הבנות נבוכות בהתפתחות הגופנית שלהן ומתחילות ללכת כפופות, כיצד יוצרים בנערה הרגשה טובה וטבעית לגבי הגוף שלה?**
* **עד כמה לדבר על חיצוניות? מה הגישה המאוזנת לזה? עד כמה להסביר?**

נקודה נוספת לחשיבה: בכל נושא אנו מדברים על כך שהדרך הנכונה ביותר היא להוות דוגמא אישית.

בנושא החינוך המיני זה קצת בעייתי…. אך בכל זאת אם נסתכל לרגע בשבטים שחיים כבעבר, כל המשפחה מתנהלת במבנה אחד, לעיתים אף כמה משפחות והכל נעשה תחת אותו מבנה. הורים ישנים בקרבת ילדיהם וברור שמקיימים קשר מיני ( אחרת לא היו הורים) בתקופה מסויימת בחיינו המודרניים הכל התרחק היום כבר טוענים שזה ממש מזיק לילד הרך לראות את הוריו "עושים את זה" ( לעומת זאת בטלוויזיה….)

* **כיצד יכולים הילדים לקבל מסר כי זהו דבר טבעי לזוג הורים  גם בנושא זה שהוא בלי הדגמות?**
* **עד כמה "מסוכן" לילדים לראות את ההורים או "לתפוס אותם על חם" ?**
* **כיצד על ההורים להגיב במצב כזה  כדי לשמור על התייחסות חיובית של הילדים למיניות.**

**יחס למין השני**

בגיל הנערות, אם לא כבר בילדות, הילדים כבר יודעים, אם מהוריהם, חבריהם או מהתקשורת על מין ויחסים רומנטים בין גבר לאישה. וברוב המקרים משתוקקים מאד כבר להתנסות- אם בגלל סקרנות, אם בגלל כבוד חברתי ועוד.

אנחנו כהורים, נרצה לכוון אותם לתפיסה נכונה של כל הגישה הזו של יחס למין השני, יחס למין- שיהיה יחס נכון כדי שהילדים/נוער לא יגיעו למצבים לא בריאים או ליחס לא טוב לאחרים, או ליחס לא טוב שיופגן כלפיהם.

* **מה צריך להסביר ההורה לילד/ה על יחסו למין השני ובאיזה גיל?**
* **מה צריך להסביר על טיב היחסים שצריכים להיות בין גבר לאישה?**
* **מה צריך להסביר לנער על יחסו לאישה? איך גבר צריך להתייחס לאישה?**
* **מה להסביר לנערה על היחס שצריך להיות לה כלפי גבר שיהיה בן זוגה?**
* **האם צריך להדריך אותם איזה תכונות עליהם לחפש בבן/בת הזוג? אנחנו מעוניינים שיבחרו בן/בת זוג שיהיו טובים להם… כיצד לכוון את הילד/ילדה לבחור בן זוג מתאים?**

**יחס למין (סקס)**

להסביר כמה חשוב לקיים יחסי מין מתוך אהבה ולא מתוך לחץ חברתי. חשוב להסביר שצריך לכבד נשים, שאם בחורה אומרת 'לא', אז זה לא, להבהיר שסקס זה דבר מכובד, שסקס עושים בצורה מוגנת, ובגיל הנכון אבא גם יכול לשים קונדומים במגירה של הבן כדי שיהיו לו לשעת הצורך".

<http://www.nrg.co.il/online/17/ART2/400/987.html>

רצוי מאוד גם שכשאמא רואה שלילדה יש חבר, היא תלך איתה לגניקולוג ותסביר שדברים יכולים לקרות וכדאי להיזהר, כדי לא לעבור הפלות מיותרות".

[http://www.nrg.co.il/online/17/ART2/400/987.htm](http://www.nrg.co.il/online/17/ART2/400/987.html)

* **מה להסביר לילדים על היחס למין?** הגישה הרווחת היא שזה ביטוי ליחסי אהבה בין גבר לאישה וזה צריך להיות רק מאהבה ולא סתם
* **האם ההסבר צריך להיות שונה בין גבר לאישה?**

הגישה המקובלת על רבים היא שאישה צריכה לשמור על הגוף שלה והגבר- שיחגוג!

* **מה צריך להסביר על היחס שצריך להיות כלפי היצר המיני? לשלוט עליו? להתייחס כמשהו טבעי?**
* **האם כדאי להגיע ממש להסברים טכניים של התהליך? האם מידע כזה צריך להגיע מההורים? אב לבן ואם לבת?**
* **באיזה גיל כדאי לאפשר לילדים לקיים קשר זוגי? (ויחסי מין...)**
* **האם כדאי להגביל את הילדים ולא לאפשר להם לקיים קשר זוגי בגיל מוקדם מדי?**
* **מה הסימנים שהנער באמת בשל לקשר מיני? איך ההורה יכול לזהות את זה?**

אביטל יעקובי: "העניין תלוי בבשלות וטיב היחסים והבשלות של הילד עם בן או בת הזוג. אם מדובר בקשר רציני, יחסית לגיל כמובן, ולא במשהו מזדמן, אז גיל 16-17 הוא המינימום. חשוב לציין שבעיקר בנות יכולות להיפגע מסקס בגילאים האלה, אם הן עוד לא מוכנות נפשית".

ד"ר דניאל גוטליב: "קיום יחסי מין כרוך בהרבה אחריות. רוב הילדים לא מגיעים לבשלות עד סוף התיכון ולפעמים גם מעבר לזה. המדיה גורמת לנו לחשוב שזה קורה הרבה יותר מוקדם, ואז בנים מרגישים שהם רוצים לכבוש ובנות נכנעות מלחץ, בלי שהם באמת מוכנים לזה. הורים צריכים לבדוק את עצמם לגבי המסרים שהם מעבירים. ילדים בני 15 לא יכולים לקיים יחסי מין מתוך החלטה בוגרת ומושכלת, ולא מבינים שהמין הוא רק חלק ממערכת יחסים, ולא הדבר שמגדיר אותה.

<http://www.mako.co.il/home-family-kids/education/Article-5b4f1824c753c21006.htm>

* **מהי רמת הפתיחות שצריכה להיות בין הורים לילדים?**
* **האם יש מקום לשיחות על חויותיהם המיניות בין הורים לילדים? הרבה הורים רוצים להיות חברים של הילדים שלהם ומדברים איתם על פרטי האקט המיני שחוו. האם זו גישה נכונה?**
* **מה הגישה המינית הנכונה? היום הכל מאוד מתירני, האם ההורה בינו לבין עצמו צריך להכנע לתכתיבים החברתיים האלה?**
* **שיחות כאלה גורמות להרבה מבוכה משני הצדדים- מצד ההורים ומצד הילדים. מדוע זה כך? מדוע כל כך קשה לנו לדבר על נושאים כאלה? ואיך להתגבר על המבוכה?**

"אמא, די", היא ענתה. "תעזבי אותי, זה לא נעים לי".

הבנתי שאם לא אקח את המושכות, לא נגיע לשום מקום. התיישבתי קרוב אליה, חיבקתי אותה ואמרתי: **"אני עכשיו מדברת ואת מקשיבה גם אם זה קצת מביך אותך. אם לא אומר את מה שיש לי להגיד אחטא לתפקידי כאמא".**

<http://saloona.co.il/blog/%D7%A9%D7%99%D7%97%D7%AA-%D7%91%D7%A0%D7%95%D7%AA/>

**סיכונים**

"צריך לזכור שגיל ההתבגרות היום מתחיל מוקדם מאוד, לפעמים גם בגיל תשע, ומשם והלאה צריך לערוך שיחה על מה זה סקס ומהם הסיכונים הכרוכים בקיום יחסי מין. לבנות כדאי להסביר מה רצוי לעשות אם בחור לוחץ עליהן לשכב איתו, ואיך לדעת מתי הן מוכנות".

<http://www.mako.co.il/home-family-kids/education/Article-5b4f1824c753c21006.htm>

דונו עם ילדכם על האחריות שכרוכה במערכת יחסים מינית – אם ילדכם מחליט להיות פעיל מבחינה מינית, זה חשוב ביותר שהוא יידע את האחריות שלו ושל בת זוגו. אחריות זו אינה מוגבלת לפיסי, כגון אמצעי מניעה ו"מין בטוח", אלא יש גם מרכיבים רגשיים חזקים שרוב בני הנוער אינם מודעים להם. עזרו לילדכם לבחון את התפקיד של מין בחייו – מהם התקוות והחלומות שלו לעתיד, ואיך ההחלטות שהוא מקבל עכשיו יכולים להשפיע על חלומות אלו.

דונו באפשרויות הקיימות של אמצעי מניעה – ללמד בני נוער על אמצעי מניעה שונים לא גורם להם להיות פעילים מינית. דברו על AIDS ומחלות מין אחרות – בני נוער צריכים לדעת את המידע הנכון, הם צריכים להיות מודעים לדרך שבה הם יכולים להידבק במחלת מין, מה הסיכוי שלהם להידבק באחת (אם הם פעילים מינית) ואיך להימנע מכך. הזכירו לו שיש לו את הזכות להחליט שהוא לא רוצה לקיים יחסי מין.

תיידעו את ילדכם שלא משנה מה הוא עושה, תמיד תאהבו אותו ותהיו שם כדי לתמוך בו ושאתם סומכים עליו. תוודאו שהוא יודע שהוא תמיד יכול להרגיש חופשי ובטוח לדבר אתכם על הכל.

<http://www.emama.co.il/%D7%9E%D7%99%D7%9F_%D7%95%D7%9E%D7%99%D7%A0%D7%99%D7%95%D7%AA/>

* **מהן האזהרות שכדאי לשים לפני הילדים ואיך לשים אותן בצורה שתישמע באמת?**
* **לבנות היום אין את החשיבות לתוצאות המאוד משמעותיות של האפשרות ליצירת חיים - לוקחות גלולות וכל מיני אמצעי מניעה, מבלי לחשוב ולהבין לעומק במה מדובר. איך אפשר לגרום להן להבין את החשיבות?**
* **יש חשש גדול בקרב הורים שהילד שלהם יהא מנוצל מינית על ידי מישהו ערמומי, או שהילדה תיכנס להריון, או חלילה איידס. איך ההורה דואג שהילד שלו יהיה מודע לסיכונים וידע להמנע מהם?**

בנים ובנות צריכים הוראות שונות. בנות צריכות ללמוד להגיד לא בתקיפות בזמן שהיא מסתכלת לבן בעיניים. בנים צריכים להיות מודעים לסכנה שבהסקת הסכמה.

<http://www.emama.co.il/%D7%9E%D7%99%D7%9F_%D7%95%D7%9E%D7%99%D7%A0%D7%99%D7%95%D7%AA/>

* **האם ההורה יכול לשלוט בכך שהילדים שלו לא "יעשו שטויות"?**
* **מה יכול לתת לי "תעודת ביטוח" שהילדים שלי יפעלו נכון בסיטואציות השונות?**

**מין בתקשורת ופורנוגרפיה**

גם ד"ר צחי בן ציון, פסיכיאטר וסקסולוג, פסיכיאטר ראשי בלאומית שרותי בריאות, מודע להשפעת הסביבה על התפיסות המיניות של בני הנוער ומדגיש את הצורך בהסברה מינית נכונה. "הצעירים רואים את 'האח הגדול' ולצערנו זה המודל שלהם", הוא אומר.

"הם רואים את הזמינות הזו, של אלה שאתמול נכנסו לבית 'האח הגדול', היום יש להם רומן, ומחר חוזרים לחבר הקודם. באינטרנט, למשל, כל מה שהם צריכים לעשות כדי להיכנס לאתרי סקס זה ללחוץ ולאשר שהם מעל גיל 18. זה גורם לתפיסה מעוותת של מין וגם לתפקודים מעוותים, כי כל מה שהם רואים שם מתבסס על חדירה, מציצה, או אורגיות עם תשעה אנשים.

<http://www.nrg.co.il/online/17/ART2/400/987.html>

* **כיצד על ההורה לנהוג לנוכח החומר המוטח בפני הילדים בטלוויזיה ובאינטרנט?**
* **האם צריך למנוע כמה שיותר את החשיפה של המתבגר לתכנים אלה?**

בחור ממוצע צופה בכ 50 סרטוני פורנו בשבוע. על בסיס זה הוא בונה את היחס שלו לבני המין השני. פרופסור זמברדו כינה את התופעה שמאפיינת את הדור הצעיר" פחד חדש מאינטימיות" הבחורים הצעירים ששקועים כל היום במסכים אינם יודעים לקרוא את שפת הגוף והבעות הפנים של הסובבים אותם. הם הופכים לסוג של עלגים רגשית.

* **האם הצפיה בפורנו זה יצר טבעי ואין מה להתרגש או שצריך להתייחס לזה בחומרה?**

"האפשרות להיכנס באופן חופשי לאתרי פורנו גורמת נזק רב", ממשיך ד"ר שרון (פסיכותרפיסט), "בני הנוער רואים שם דברים לא ריאליים, והצפייה בהם יכולה ליצור מגוון של בעיות - החל מחרדות ביצוע, כי הם לא עומדים ב'סטנדרטים' של הסרט הפורנוגרפי, כל שכן בניסיון הראשון הבתולי שלהם, ועד לתפישה מעוותת של האקט המיני לכשעצמו, כי הסרטים הללו מוצגים ללא שום קשר בין רגש ומיניות. פעמים רבות רואים שם גם מין קבוצתי, לפעמים גם מין שמלווה באלימות, ומכאן הדרך להתלהמות קבוצתית ולאונס היא קצרה. יש איבוד גבולות ועכבות בסרטים האלה".

<http://www.nrg.co.il/online/17/ART2/400/987.html>

**מה בעייתי בפורנוגראפיה?**

* פורנוגרפיה מוציאה את יחסי המין מתוך ההקשר האינטימי שלהם היא מעבירה מסר ש"לא חשוב מיהו הפרטנר – העיקר זה האקט המיני". הרסני להוציא את המין מההקשר האינטימי שלו משום שיחסי מין קשורים ליחסי אמון, לרגש ולהתמסרות.
* פורנוגרפיה מתקשרת עם כוח ועם שליטה. שום דבר אינו אישי. זוהי למעשה פרסומת לכוחניות. הכוחניות באה להחליף את האינטימיות. האינטימיות מתבססת על יחסי אמון. אולם בפורנוגראפיה המסר הוא כי גבר אינו צריך יחסי אמון מפני שהוא זה ששולט בסיטואציה.
* פורנוגראפיה נותנת מודל לא ישים של יחסי מין. אין שם מסר של התקרבות הדרגתית, אין מסר של למידה הדדית, המסר הוא של  "כולם מומחים בביצוע", וכולם "מאובזרים" היטב.
* הפורנוגרפיה מעודדת התייחסות לזולת כאל אובייקט ולכן יש בה פוטנציאל של פגיעה בזולת.

סקרנות מינית זו תכונה שצריך לחזק. אולם צפייה בפורנוגראפיה מגרה מינית ואינה שייכת בהכרח לקטגוריה של סקרנות.

<http://cms.education.gov.il/EducationCMS/Units/Shefi/Hitalelut/theory/HesberNezekPornography.htm>

* **איך להנחיל תפיסה נכונה של יחסי מין למרות החשיפה לסרטי פורנו?**

"כיום בני נוער חשופים למסרים סביבתיים שגורמים להם לעיוותי תפיסה בכל בקשור למיניות, לתפיסה שמנתקת בין רגש, מין ואינטימיות. הגבולות אצלם מיטשטשים, ישנה יותר חשיפה לסיכונים וחוסר סבלנות לתהליכים. צריך להגיע לסיפוק מידי - זה המסר שהם מקבלים בכל מקום, ולכן להורים יש תפקיד חשוב בתיקון המסרים המעוותים האלה".

<http://www.nrg.co.il/online/17/ART2/400/987.html>

**כיצד מסבירים פורנוגרפיה לתלמידים?**

* יחסי מין הינם משמעותיים ועדינים. אנשים מקיימים יחסי מין בסיטואציה בה יש אמון הדדי והערכה הדדית. בסרטים פורנוגראפיים חסרה החושניות והאינטימיות.
* פורנוגראפיה מציגה אפשרות של מין ללא כבוד ועם השפלה של הזולת.
* כאשר צופים בפורנוגרפיה זה הופך לדוגמא איך לקיים יחסי מין. אבל בפורנוגרפיה יחסי המין מראים דוגמה של משפיל ומושפל, גם אם הפעילות היא אוטו-ארוטית – האדם משפיל את עצמו והצופה הופך לעליון על המציג.
* סרטים פורנוגראפיים מציגים למעשה יחסי מין עבור כסף. האם נכון לוותר על אינטימיות ופרטיות על מנת להרוויח כסף? האם לא ניתן להרוויח כסף בדרך אחרת?

<http://cms.education.gov.il/EducationCMS/Units/Shefi/Hitalelut/theory/HesberNezekPornography.htm>

* **איך יודעים את הגבול בין התנסות וסקרנות טבעית לבעיה?**
* **מאיפה נובעת התופעה של עיסוק מוגזם במין בקרב בני נוער?**